## Pravilnik o sadržaju i obliku financijskih i poslovnih izvješća javnih dioničkih društava

### NN 118/2003 (24.7.2003.), Pravilnik o sadržaju i obliku financijskih i poslovnih izvješća javnih dioničkih društava

# KOMISIJA ZA VRIJEDNOSNE PAPIRE REPUBLIKE HRVATSKE

1657

Na temelju odredbe članka 114. stavka 5. Zakona
o tržištu vrijednosnih papira («Narodne novine» br. 84/02), Komisija za
vrijednosne papire Republike Hrvatske (u daljnjem tekstu: Komisija) je na
sjednici održanoj dana 10. srpnja 2003. godine donijela

## PRAVILNIK

### O SADRŽAJU I OBLIKU FINANCIJSKIH I POSLOVNIH IZVJEŠĆA JAVNIH DIONIČKIH DRUŠTAVA

UVODNE UREDBE

Članak 1.

Pravilnikom o sadržaju
i obliku financijskih i poslovnih izvješća javnih dioničkih društava (u
daljnjem tekstu: Pravilnik) propisuje se:

– sadržaj i oblik
financijskih i poslovnih izvješća javnih dioničkih društava (u daljnjem tekstu:
izvješća),

– način i rok izrade i
dostavljanja izvješća,

– način na koji će se
izvješća učiniti dostupnima javnosti,

– način i razdoblje
utvrđivanja ima li javno dioničko društvo više od 100 dioničara.

SADRŽAJ I OBLIK IZVJEŠĆA

Članak 2.

(1) Sadržaj izvješća ovisi o djelatnosti koju
obavlja javno dioničko društvo svrstano unutar jedne od sljedećih grupa:

– financijske institucije,

– društva za
osiguranje,

– ostala dionička
društva.

(2) Sadržaj izvješća
nalazi se u prilogu ovog Pravilnika i čini njegov sastavni dio.

Članak 3.

Izvješće javnog
dioničkog društva iz grupe financijskih institucija obvezno se podnosi
ispunjavanjem obrasca »TFI-FIN« i to: »Tablica A. Opći podaci o financijskoj
instituciji«, »Tablica B. Bilanca financijske institucije«, »Tablica C. Račun
dobiti i gubitka«, »Tablica D. Izvještaj o novčanom tijeku financijske
institucije«, »Tablica E. Izvještaj o promjenama temeljnog kapitala financijske
institucije« i »Tablica F. Pojašnjenja i komentar uprave financijske
institucije«.

Članak 4.

Izvješće javnog
dioničkog društva iz grupe društava za osiguranje obvezno se podnosi
ispunjavanjem obrasca »TFI-OSG« i to: »Tablica A. Opći podaci o osiguravajućem
društvu«, »Tablica B. Bilanca osiguravajućeg društva«, »Tablica C. Račun dobiti
i gubitka osiguravajućeg društva«, »Tablica D. Izvještaj o novčanom tijeku
osiguravajućeg društva«, »Tablica E. Izvještaj o promjenama temeljnog kapitala
osiguravajućeg društva«, i »Tablica F. Pojašnjenja i komentar uprave
osiguravajućeg društva«.

Članak 5.

Izvješće javnog
dioničkog društva iz grupe ostalih dioničkih društava obvezno se podnosi
ispunjavanjem obrasca »TFI-POD« i to: »Tablica A. Opći podaci o dioničkom
društvu«, »Tablica B. Bilanca dioničkog društva«, »Tablica C. račun dobiti i
gubitka dioničkog društva«, »Tablica D. Izvještaj o novčanom tijeku za dioničko
društvo«, »Tablica E. Izvještaj o promjenama glavnice dioničkog društva« i
»Tablica F. Pojašnjenja i komentar uprave dioničkog društva«.

Članak 6.

 (1) Javno dioničko društvo izrađuje izvješće
popunjavanjem obrasca u elektroničkom obliku, kojeg s uputama za popunjavanje
preuzima sa Internet stranica Financijske agencije ili Komisije. Obrasci i
upute za popunjavanje bit će dostupni na Internet stranicama Financijske
agencije ili Komisije najkasnije 60 dana prije stupanja na snagu ovog
Pravilnika.

(2) Javno dioničko
društvo dostavlja izvješće Financijskoj agenciji na magnetskom mediju, uz
ispisanu referentnu stranicu koja je sastavni dio obrasca.

ROK IZRADE I DOSTAVLJANJA IZVJEŠĆA

Članak 7.

(1) Prvo izvješće
javnih dioničkih društava sastavlja se sa stanjem na dan 31. ožujka, drugo sa
stanjem na dan 30. lipnja, treće sa stanjem na dan 30. rujna, a četvrto
izvješće sa stanjem na dan 31. prosinca tekuće godine.

(2) Javno dioničko
društvo dostavlja izvješća za prvo, drugo i treće tromjesečje u roku od 30
dana, a konsolidirana izvješća u roku od 45 dana od posljednjeg dana u tromjesečju.
Izvješće za četvrto tromjesečje, javna dionička društva obvezna su izraditi i
dostaviti u roku od 90 dana po isteku poslovne godine.

DOSTUPNOST IZVJEŠĆA JAVNOSTI

Članak 8.

(1) Nakon obrade
izvješća iz članka 6. ovoga Pravilnika, podaci iz izvješća bit će dostupni
pravnim i fizičkim osobama na njihov zahtjev.

(2) Osobama iz
prethodnog stavka ovoga članka, uvid u podatke iz izvješća omogućen je u Javnoj
informacijskoj knjižnici Komisije.

Članak 9.

(1) Javna informacijska
knjižnica Komisije nalazi se u prostorijama Komisije.

(2) Radno vrijeme Javne
informacijske knjižnice Komisije je svakog radnog dana od 10 do 14 sati.

Članak 10.

U Javnoj informacijskoj
knjižnici Komisije dostupni su sljedeći dokumenti:

– financijska i
poslovna izvješća dioničkih društava iz članka 114. stavka 4. Zakona o tržištu
vrijednosnih papira,

– prospekti o izdavanju
vrijednosnih papira javnom ponudom, u predmetima u kojima je postupak okončan
pravomoćnim rješenjem,

– prospekti iz članka
114. stavak 3. Zakona o tržištu vrijednosnih papira,

– ostala dokumentacija
prema odluci Komisije.

U Javnoj informacijskoj knjižnici Komisija može
učiniti dostupnim i druge sadržaje.

Članak 11.

Uvid u podatke iz Javne informacijske knjižnice
Komisije korisnici mogu izvršiti na sljedeće načine:

– osobno, u prostoru Javne informacijske
knjižnice tijekom njezinog radnog vremena,

– na internetskim stranicama Komisije
(http://www.crosec.hr),

– pisanim putem zatražiti da im Komisija poštom
dostavi ispis određenih podataka.

Članak 12.

(1) Korisnici mogu Javnu informacijsku knjižnicu
Komisije koristiti pod sljedećim uvjetima i uz odgovarajuću naknadu:

– broj podataka u koji korisnici žele osobno
izvršiti uvid nije ograničen i ne plaća se naknada,

– za ispise (kopije) podataka u koje su
korisnici osobno izvršili uvid plaća se naknada u visini stvarnih troškova
ispisa (kopiranja),

– za ispise podataka koji se na zahtjev
korisnika dostavljaju poštom plaća se naknada u visini stvarnih troškova ispisa
i troškova poštarine.

(2) S korisnicima koji žele preuzeti cijelu bazu
podataka izvješća, Komisija sklapa poseban ugovor.

(3) Naknade iz prethodnih stavaka utvrđuje
Komisija.

Članak 13.

(1) Komisija ne odgovara za točnost i istinitost
podataka koje javna dionička društva navedu u svojim izvješćima, a Komisija ih
unese u računalni sustav Javne informacijske knjižnice, kao ni za istinitost i
potpunost informacija sadržanih u odobrenom prospektu uvrštenom u dokumentaciju
Javne informacijske knjižnice.

(2) Komisija ne odgovara za točnost i istinitost
podataka koji nastanu daljnjom obradom (usporedbom, analizom i sl.) dokumenata
preuzetih iz Javne informacijske knjižnice.

if !supportEmptyParas endif

UTVRĐIVANJE DIONIČKIH DRUŠTAVA S VIŠE OD 100
DIONIČARA

Članak 14.

Više od 100 dioničara ima ono dioničko društvo
koje je zad­njeg dana u sva tri mjeseca tromjesečja za koje se izrađuje
izvješće imalo više od 100 dioničara.

PRIJELAZNE I ZAVRŠNE ODREDBE

Članak 15.

Na dan stupanja na
snagu ovog Pravilnika prestaje važiti Pravilnik o tromjesečnim financijskim i
poslovnim izvješćima (»Narodne novine« br. 38/00, 33/01).

Članak 16.

Prvo izvješće po
odredbama ovog Pravilnika javna dionička društva dužna su dostaviti sa stanjem
na dan 31. prosinca 2003. godine.

Članak 17.

Ovaj Pravilnik stupa na snagu 1. siječnja 2004.
godine.

Klasa: 011-01/03-01/08
Urbroj: 567-01/03-2
Zagreb, 10. srpnja 2003.

Predsjednik
Komisije za vrijednosne papire
Republike Hrvatske **Miljenko Fičor,** v. r.

SADRŽAJ IZVJEŠĆA JAVNOG DIONIČKOG DRUŠTVA IZ
GRUPE FINANCIJSKIH INSTITUCIJA

*1. Opći podaci o financijskoj instituciji*

– tvrtka

– sjedište i poslovna
adresa (poštanski broj, mjesto, ulica i broj)

– telefon i telefaks

– adresa elektroničke
pošte

– adresa internetske
stranice

– matični broj kod
Državnog zavoda za statistiku (MB)

– matični broj subjekta
upisa u sudski registar (MBS)

– žiroračun i naziv
institucije kod koje je otvoren

– datum osnivanja (dan,
mjesec, godina)

– broj podružnica

– oznaka strukture
vlasništva

– šifra djelatnosti

– opis djelatnosti,
sumarno

– broj zaposlenika na
zadnji dan tromjesečja

– ime i prezime, adresa
prebivališta i datum rođenja pred­sjednika i članova uprave

– ime i prezime, adresa
prebivališta i datum rođenja prokurista

– ime i prezime, adresa
prebivališta i datum rođenja pred­sjednika i članova nadzornog odbora

– broj dioničara na
zadnji dan tromjesečja

– 10 najvećih dioničara
(ime i prezime i adresa za fizičke, odnosno, tvrtka, sjedište i poslovna adresa
za pravne osobe), broj i postotak dionica u vlasništvu zaokružen na dvije
decimale

– broj i postotak
vlastitih dionica u temeljnom kapitalu zaokružen na dvije decimale

– ukupan iznos
temeljnog kapitala (u kunama)

– broj izdanih
(redovnih, povlaštenih) dionica, oznaka emisije

– nominalna vrijednost
dionica (u kunama)

– međunarodni
identifikacijski broj dionica (ISIN)

– ako su izvješća
konsolidirana, tvrtka, sjedište i poslovna adresa do šest najznačajnijih
subjekata konsolidacije, osim matice

– tvrtka, sjedište i
poslovna adresa revizorske kuće koja je revidirala zadnja godišnja financijska
izvješća društva

– naziv burze ili
uređenog javnog tržišta i kotacije u koju su uvrštene dionice

– cijena redovnih dionica (najviša i najniža),
ako se njima trgovalo na burzi ili uređenom javnom tržištu a) u prethodnom
tromjesečju b) u tekućem tromjesečju

– cijena povlaštenih dionica (najviša i
najniža), ako se njima trgovalo na burzi ili uređenom javnom tržištu a) u
prethodnom tromjesečju b) u tekućem tromjesečju

– zarada po dionici (kune i lipe) za tromjesečje
prethodne godine, kumulativno prethodne godine, tromjesečje tekuće godine i
kumulativno tekuće godine

– tržišna kapitalizacija – ako se dionicama
trguje na burzi ili uređenom javnom tržištu (u tisućama kuna)

– dividenda isplaćena po redovnoj dionici u
posljednje tri godine (u postotnom iznosu u odnosu na nominalnu vrijednost,
zaokružena na dvije decimale) za prethodnu godinu, prije dvije godine, prije 3
godine

– dividenda isplaćena po povlaštenoj dionici u
posljednje tri godine (u postotnom iznosu u odnosu na nominalnu vrijednost,
zaokružena na dvije decimale) za prethodnu godinu, prije dvije godine, prije 3
godine

*2. Bilanca financijske institucije*

A) Ukupna aktiva

 – Novac
na računu i u blagajni (gotovina)

 –
Depoziti kod Hrvatske narodne banke

 –
Depoziti kod financijskih institucija

 –
Trezorski i blagajnički zapisi Hrvatske narodne banke

 –
Potraživanja za kamate, provizije, naknade i ostala aktiva

 –
Krediti financijskim institucijama

 –
Krediti ostalim komitentima

 –
Ulaganja u podružnice i povezana društva

 –
Ulaganja u ostale vlasničke i dužničke vrijednosne papire

 –
Materijalna i nematerijalna imovina

B) Ukupne obveze

 – Depoziti po viđenju

 – Ostali depoziti

 – Krediti od banaka i drugih financijskih
institucija

 – Kamate, provizije, naknade i ostale obveze

 – Izdani dužnički vrijednosni papiri

 – Rezerviranja za izvanbilančne stavke i za
opće bankarske rizike

C) Ukupno kapital i
rezerve

 – Upisani kapital

 – Rezerve

 – Dobit/gubitak tekuće godine

D) UKUPNA PASIVA

E) IZVANBILANČNE STAVKE

 – Garancije i akreditivi

 – Ostale izvanbilančne stavke

*3. Račun dobiti i gubitka financijske
institucije*

A) Prihodi od kamata

 – Od
građana

 – Od
poduzeća

 – Od
financijskih institucija

 – Ostali
prihodi od kamata

B) Rashodi po osnovi kamata

 – Prema
građanima

 – Prema
poduzećima

 – Prema
financijskim institucijama

 – Ostali
rashodi od kamata

C) Neto prihodi od kamata

D) Neto prihodi od provizija i naknada

 –
Prihodi od provizija i naknada

 –
Rashodi od provizija i naknada

E) Ukupno ostali prihodi

 – Prihodi od dividendi, udjela i od ostalih
vrijednosnih papi­ra

 – Ostali prihodi

 – Neto dobit/gubitak od ulaganja u
vrijednosne papire

F) Neto tečajne razlike

G) Ukupno ostali
rashodi

 – Troškovi osoblja

 – Ostali rashodi

H) Dobit/gubitak prije
rezerviranja

I) Neto rezerviranja i
vrijednosna usklađenja

J) Dobit/gubitak prije
poreza na dobit

 – Porez na dobit

K) Dobit/gubitak nakon
poreza na dobit

*4. Izvještaj o
novčanom tijeku financijske institucije*

A) Neto novčani tijek
od poslovnih aktivnosti

 – Dobit/gubitak nakon poreza

 – Amortizacija

 – Neto povećanje/smanjenje depozita kod
Hrvatske narodne banke

 – Neto povećanje/smanjenje depozita kod drugih
financijskih institucija

 – Neto povećanje/smanjenje kredita
financijskim institucijama

 – Neto povećanje/smanjenje kredita
komitentima

 – Neto povećanje/smanjenje potraživanja po
obračunatoj kamati, proviziji i ostaloj aktivi

 – Neto povećanje/smanjenje obveza po
depozitima po viđenju

 – Neto povećanje/smanjenje obveza po ostalim
depozitima komitenta

 – Neto povećanje/smanjenje obveza po
obračunatim kamatama, provizijama i ostalim obvezama

 – Neto povećanje/smanjenje kreditnih obveza
prema drugim bankama i financijskim institucijama

 – Neto povećanje/smanjenje ostalih stavki

B) Neto novčani tijek
od investicijskih aktivnosti

 – Neto povećanje/smanjenje ulaganja u
trezorske i blagajničke zapise HNB

 – Neto povećanje/smanjenje ulaganja u
podružnice i povezana društva

 – Neto povećanje/smanjenje ulaganja u ostale
vrijednosne papire

 – Kupnja
materijalne i nematerijalne dugotrajne imovine

 – Primici od prodaje materijalne i dugotrajne
imovine

 – Neto povećanje/smanjenje ostalih stavki

C) Neto novčani tijek
od financijskih aktivnosti

– Isplaćene dividende

– Povećanje kapitala
novom emisijom dionica

– Neto
povećanje/smanjenje dužničkih vrijednosnih papira

– Neto
povećanje/smanjenje ostalih stavki

D) Neto
povećanje/smanjenje novčanih sredstava i novčanih ekvivalenata

E) Novčana sredstva i
novčani ekvivalenti na početku razdoblja

F) Novac i novčani
ekvivalenti na kraju razdoblja

*5. Izvještaj o
promjenama temeljnog kapitala financijske institucije*

Upisani kapital

Premije na emitirane
dionice

Rezerve

Vlastite dionice

Zadržana dobit ili
preneseni gubitak

Dobit ili gubitak
tekućeg razdoblja

Dividende

Revalorizacijske
rezerve

a) revalorizacija
nekretnina, postrojenja i opreme

b) revalorizacija
ulaganja

c) ostala
revalorizacija

Ispravak temeljnih
pogreški

Tečajne razlike s
naslova neto ulaganja u inozemni subjekt

Promjene
računovodstvenih politika

Sveukupno kapital i
rezerve

Jamstveni kapital (u
tisućama kuna)

Adekvatnost kapitala (u
%)

*6. Pojašnjenja i
komentar uprave financijske institucije*

A) Bilješke:

– podjela dionica

– zarada po dionici

– promjene vlasničke
strukture

– pripajanja i spajanja

– neizvjesnosti (opis
slučajeva kod kojih postoji neizvjesnost naplate prihoda ili mogućih budućih
troškova)

B) Pojašnjenja uprave

– rezultati poslovanja

– prihodi po segmentima

– opis usluga

– operativni i ostali
troškovi

– dobit ili gubitak

– likvidnost

– promjene
računovodstvenih politika

– pravna pitanja

– ostale napomene

SADRŽAJ IZVJEŠĆA JAVNOG DIONIČKOG DRUŠTVA IZ
GRUPE OSIGURAVAJUĆIH DRUŠTAVA

*1. Opći podaci o osiguravajućem društvu*

– tvrtka

– sjedište i poslovna
adresa (poštanski broj, mjesto, ulica i broj)

– telefon i telefaks

– adresa elektroničke
pošte

– adresa Internet
stranice

– matični broj kod
Državnog zavoda za statistiku (MB)

– matični broj subjekta
upisa u sudski registar (MBS)

– žiro – račun i naziv
institucije kod koje je otvoren

– datum osnivanja (dan,
mjesec, godina)

– broj podružnica

– oznaka strukture
vlasništva

– šifra djelatnosti

– opis djelatnosti,
sumarno

– broj zaposlenika na
zadnji dan tromjesečja

– ime i prezime, adresa
prebivališta i datum rođenja predsjednika i članova uprave

– ime i prezime, adresa
prebivališta i datum rođenja prokurista

– ime i prezime, adresa
prebivališta i datum rođenja predsjednika i članova nadzornog odbora

– broj dioničara na zadnji
dan tromjesečja

– 10 najvećih dioničara
(ime i prezime i adresa za fizičke, odnosno, tvrtka, sjedište i poslovna adresa
za pravne osobe), broj i postotak dionica u vlasništvu zaokružen na dvije
decimale

– broj i postotak
vlastitih dionica u temeljnom kapitalu zaokružen na dvije decimale

– ukupan iznos
temeljnog kapitala (u kunama)

– broj izdanih
(redovnih, povlaštenih) dionica, oznaka emisi­je

– nominalna vrijednost
dionica (u kunama)

– međunarodni
identifikacijski broj dionica (ISIN)

– financijska izvješća
(konsolidirana, nekonsolidirana)

– ako su izvješća
konsolidirana, tvrtka, sjedište i poslovna adresa do šest najznačajnijih
subjekata konsolidacije, osim matice

– tvrtka, sjedište i
poslovna adresa revizorske kuće koja je revidirala zadnja godišnja financijska
izvješća društva

– naziv burze ili
uređenog javnog tržišta i kotacije u koju su uvrštene dionice

– cijena redovnih
dionica (najviša i najniža), ako se njima trgovalo na burzi ili uređenom javnom
tržištu a) u prethodnom tromjesečju b) u tekućem tromjesečju

– cijena povlaštenih
dionica (najviša i najniža), ako se njima trgovalo na burzi ili uređenom javnom
tržištu a) u prethodnom tromjesečju b) u tekućem tromjesečju

– zarada po dionici
(kune i lipe) za tromjesečje prethodne godine, kumulativno prethodne godine,
tromjesečje tekuće godine i kumulativno tekuće godine

– tržišna
kapitalizacija – ako se dionicama trguje na burzi ili uređenom javnom tržištu
(u tisućama kuna)

– dividenda isplaćena po redovnoj dionici u
posljednje tri godine (u postotnom iznosu u odnosu na nominalnu vrijednost,
zaokružena na dvije decimale) za prethodnu godinu, prije dvije godine, prije 3
godine

– dividenda isplaćena po povlaštenoj dionici u
posljednje tri godine (u postotnom iznosu u odnosu na nominalnu vrijednost,
zaokružena na dvije decimale) za prethodnu godinu, prije dvije godine, prije 3
godine

*2. Bilanca osiguravajućeg društva*

AKTIVA

A) Potraživanja za upisani, a neuplaćeni kapital

B) Nematerijalna
imovina

C) Ulaganja

– Zemljišta i
građevinski objekti

– Ulaganja u povezana
poduzeća i poduzeća sa sudjelujućim interesima

– Ostala financijska
ulaganja

– Depoziti kod
preuzetog poslovanja osiguranja u reosiguranje

D) Ulaganja za račun i
rizik vlasnika polica životnog osiguranja

E) Potraživanja iz
poslova osiguranja i reosiguranja

F) Ostala imovina

– Materijalna imovina i
zalihe (osim zemljišta i građevinskih objekata)

– Novac na računu i u
blagajni

– Ostala imovina
(vlastite dionice i sl.)

G) Plaćeni troškovi
budućeg razdoblja, nedospjela naplata prihoda

UKUPNA AKTIVA

PASIVA

A) Kapital i rezerve

– Upisani kapital

– Rezerve

– Dobit/gubitak tekuće
godine

B) Manjinski interesi

C) Tehničke rezerve

– Prijenosne premije

– Matematička rezerva
osiguranja života

– Rezerve za štete

– Rezerve za bonuse i
popuste

– Ostale osigurateljno
tehničke rezerve

D) Tehničke rezerve
životnih osiguranja – rizik na ugovaratelju

E)
Neosigurateljno-tehničke rezerve

F) Depoziti zadržani iz posla predanog u
reosiguranje

G) Ostale obveze

H) Odgođeno plaćanje troškova i prihod budućeg
razdoblja

UKUPNA PASIVA

IZVANBILANČNA EVIDENCIJA

*3. Račun dobiti i gubitka osiguravajućeg društva*

A) Tehnički račun – poslovi neživotnog
osiguranja

– Zarađene premije (prihodovane)

– Raspoređeni rezultat ulaganja iz netehničkog
računa

– Ostali tehnički prihodi, neto od reosiguranja

– Izdaci za osigurane slučajeve, neto od
reosiguranja

– Promjena ostalih tehničkih pričuva, neto od
reosiguranja

– Izdaci za povrate premija (bonusi i popusti),
neto od reosiguranja

– Poslovni rashodi (izdaci za obavljanje
djelatnosti), neto

– Ostali osigurateljno-tehnički izdaci, neto od
reosiguranja

– Promjene izravnavajućih šteta (kolebanje
šteta)

Rezultat – poslovi neživotnog osiguranja

B) Tehnički račun – poslovi životnog osiguranja

– Zarađene premije (prihodovane)

– Prihod od ulaganja

– Nerealizirani dobici
od ulaganja

– Ostali tehnički
prihodi, neto od reosiguranja

– Izdaci za osigurane
slučajeve, neto od reosiguranja

– Promjene ostalih
tehničkih pričuva, neto od reosiguranja

– Izdaci za povrate
premija (bonusi i popusti), neto od reosiguranja

– Poslovni izdaci
(izdaci za obavljanje djelatnosti), neto

– Troškovi ulaganja

– Nerealizirani gubici
od ulaganja

– Ostali
osigurateljno-tehnički izdaci, neto od reosiguranja

– Raspoređeni rezultat
ulaganja na netehnički račun

Rezultat – poslovi
životnog osiguranja

C) Tehnički račun –
ukupni obračun (dobit ili gubitak tekućeg razdoblja)

– Rezultat tehničkog
računa – neživotno osiguranje

– Rezultat tehničkog
računa – životno osiguranje

– Prihod od ulaganja

– Raspoređeni rezultat
ulaganja s tehničkog računa životnih osiguranja

– Troškovi ulaganja

– Raspoređeni rezultat
ulaganja s tehničkog računa neživotnog osiguranja

– Ostali prihodi

– Ostali troškovi,
uključujući vrijednosna usklađenja

Dobit ili gubitak od
redovnih aktivnosti prije poreza

Porez na dobit ili gubitak
iz redovnih aktivnosti

Dobit ili gubitak od
redovnih aktivnosti nakon poreza

– Izvanredni prihod

– Izvanredni rashod

– Porez na dobit ili
gubitak iz izvanrednih aktivnosti

– Ostali porezi (koji
nisu uključeni u navedene pozicije)

Neto dobit ili gubitak
obračunskog razdoblja

Manjinski interesi

Neto dobit ili gubitak
skupine

*4. Izvještaj o
novčanom tijeku osiguravajućeg društva*

A) POSLOVNE AKTIVNOSTI

 – Dobit/gubitak nakon poreza

 – Amortizacija

 – Povećanje/smanjenje ulaganja u zemljište
i građevinske objekte

– Povećanje/smanjenje
ulaganja u povezana poduzeća

– Povećanje/smanjenje
ulaganja u dugoročne vrijednosne papire – financijska ulaganja

– Povećanje/smanjenje
depozita kod preuzetog poslovanja osiguranja u reosiguranje

– Povećanje/smanjenje
ulaganja za račun i rizik vlasnika polica životnog osiguranja

– Povećanje/smanjenje
potraživanja iz poslova osiguranja, reosiguranja i ostalih potraživanja

– Povećanje/smanjenje
ostale imovine

– Povećanje/smanjenje
plaćenih troškova budućeg razdoblja i nedospjele naplate prihoda

– Povećanje/smanjenje
tehničkih rezervi za prijenosne premije

– Povećanje/smanjenje
tehničkih rezervi za matematičke rezerve

– Povećanje/smanjenje
tehničkih rezervi za štete

– Povećanje/smanjenje
tehničkih rezervi za bonuse, popuste i ostale osigurateljno-tehničke rezerve

– Povećanje/smanjenje
tehničkih rezervi životnog osiguranja

– Povećanje/smanjenje
neosigurateljno-tehničke rezerve

– Povećanje/smanjenje
depozita kod posla predanog u reosiguranje

– Povećanje/smanjenje
ostalih obveza

– Povećanje/smanjenje
odgođenog plaćanja troškova i prihoda budućeg razdoblja

– Povećanje/smanjenje
ostalih stavki

Novčani tijek od
poslovnih aktivnosti

B) INVESTICIJSKE
AKTIVNOSTI

– Kupnja ostale
materijalne i nematerijalne dugotrajne imovine

– Primici od prodaje
ostale materijalne i nematerijalne imovine

– Povećanje/smanjenje
ulaganja u vrijednosne papire, obveznice i dionice

– Povećanje/smanjenje
dugoročnih plasmana

– Povećanje/smanjenje
depozita bankama

– Povećanje/smanjenje
kratkoročnih ulaganja

– Povećanje/smanjenje
ostalih stavki

Novčani tijek od
investicijskih aktivnosti

C) FINANCIJSKE
AKTIVNOSTI

– Isplata dividendi

– Povećanje kapitala
novom emisijom dionica

– Povećanje/smanjenje
dugoročnih obveza s osnove zajmova i kredita

– Povećanje/smanjenje
ostalih dugoročnih obveza

– Povećanje/smanjenje
kratkoročnih obveza s osnove zajmova i kredita

– Povećanje/smanjenje
ostalih stavki

Novčani tijek od
financijskih aktivnosti

D) Neto
povećanje/smanjenje novčanih sredstava i novčanih ekvivalenta

E) Novčana sredstva i ekvivalenti
novčanih sredstava na početku razdoblja

F) Novčana sredstva i
ekvivalenti novčanih sredstava na kraju razdoblja

*5. Izvještaj o
promjenama temeljnog kapitala osiguravajućeg društva*

Upisani kapital

Premije na emitirane
dionice

Rezerve

Vlastite dionice

Zadržana dobit ili
preneseni gubitak

Dobit ili gubitak
tekućeg razdoblja

Dividende

Revalorizacijske
rezerve

a) revalorizacija
nekretnina, postrojenja i oprem

b) revalorizacija
ulaganja

c) ostala
revalorizacija

Ispravak temeljnih
pogreški

Tečajne razlike s
naslova neto ulaganja u inozemni subjekt

Promjene
računovodstvenih politika

Sveukupno kapital i
rezerve

*6. Pojašnjenja i
komentar uprave osiguravajućeg društva*

A) Bilješke:

– podjela dionica

– zarada po dionici

– promjene vlasničke
strukture

– pripajanja i spajanja

– neizvjesnosti (opis
slučajeva kod kojih postoji neizvjesnost naplate prihoda ili mogućih budućih
troškova)

B) Pojašnjenja uprave

– rezultati poslovanja

– prihodi po vrstama
osiguranja

– opis proizvoda ili
usluga

– operativni i ostali
troškovi

– dobit ili gubitak

– likvidnost

– promjene
računovodstvenih politika

– pravna pitanja

– ostale napomene

SADRŽAJ
IZVJEŠĆA JAVNOG DIONIČKOG DRU­ŠTVA
IZ GRUPE OSTALIH DIONIČKIH DRUŠTAVA

*1. Opći podaci o dioničkom društvu*

– tvrtka

– sjedište i poslovna adresa (poštanski broj,
mjesto, ulica i broj)

– telefon i telefaks

– adresa elektroničke pošte

– adresa Internet stranice

– matični broj kod Državnog zavoda za statistiku
(MB)

– matični broj subjekta upisa u sudski registar
(MBS)

– žiroračun i naziv institucije kod koje je
otvoren

– datum osnivanja (dan, mjesec, godina)

– broj podružnica

– oznaka strukture vlasništva

– šifra djelatnosti

– opis djelatnosti, sumarno

– broj zaposlenika na zadnji dan tromjesečja

– ime i prezime, adresa prebivališta i datum rođenja
pred­sjednika i članova uprave

– ime i prezime, adresa prebivališta i datum
rođenja prokurista

– ime i prezime, adresa prebivališta i datum
rođenja pred­sjednika i članova nadzornog odbora

– broj dioničara na
zadnji dan tromjesečja

– 10 najvećih dioničara
(ime i prezime i adresa za fizičke, odnosno, tvrtka, sjedište i poslovna adresa
za pravne osobe), broj i postotak dionica u vlasništvu zaokružen na dvije
decimale

– broj i postotak
vlastitih dionica u temeljnom kapitalu zaokružen na dvije decimale

– ukupan iznos
temeljnog kapitala (u kunama)

– broj izdanih
(redovnih, povlaštenih) dionica, oznaka emisije

– nominalna vrijednost
dionica (u kunama)

– međunarodni
identifikacijski broj dionica (ISIN)

– financijska izvješća
(konsolidirana, nekonsolidirana)

– ako su izvješća
konsolidirana, tvrtka, sjedište i poslovna adresa do šest najznačajnijih
subjekata konsolidacije, osim matice

– tvrtka, sjedište i
poslovna adresa revizorske kuće koja je revidirala zadnja godišnja financijska
izvješća društva

– naziv burze ili
uređenog javnog tržišta i kotacije u koju su uvrštene dionice

– cijena redovnih
dionica (najviša i najniža), ako se njima trgovalo na burzi ili uređenom javnom
tržištu a) u prethodnom tromjesečju b) u tekućem tromjesečju

– cijena povlaštenih
dionica (najviša i najniža), ako se njima trgovalo na burzi ili uređenom javnom
tržištu a) u prethodnom tromjesečju b) u tekućem tromjesečju

– zarada po dionici
(kune i lipe) za tromjesečje prethodne godine, kumulativno prethodne godine,
tromjesečje tekuće godine i kumulativno tekuće godine

– tržišna
kapitalizacija – ako se dionicama trguje na burzi ili uređenom javnom tržištu
(u tisućama kuna)

– dividenda isplaćena
po redovnoj dionici u posljednje tri godine (u postotnom iznosu u odnosu na
nominalnu vrijednost, zaokružena na dvije decimale) za prethodnu godinu, prije
dvije godine, prije 3 godine

– dividenda isplaćena
po povlaštenoj dionici u posljednje tri godine (u postotnom iznosu u odnosu na
nominalnu vrijednost, zaokružena na dvije decimale) za prethodnu godinu, prije
dvije godine, prije 3 godine

*2. Bilanca dioničkog društva*

AKTIVA

A) Potraživanja za upisani, a neuplaćeni kapital

B) Dugotrajna imovina

 – Nematerijalna imovina

– Materijalna imovina

– Financijska imovina

– Potraživanja

C) Kratkotrajna imovina

– Zalihe

– Potraživanja od kupaca

– Ostala potraživanja

– Financijska imovina

– Novac na računu i
blagajni

D) Plaćeni troškovi
budućeg razdoblja, nedospjela naplata prihoda

E) Gubitak iznad visine
kapitala

Ukupno aktiva

PASIVA

A) Kapital i rezerve

– Upisani kapital

– Rezerve

– Dobit/gubitak tekuće
godine

B) Manjinski interesi

C) Dugoročna
rezerviranja za rizike i troškove

D) Dugoročne obveze

E) Kratkoročne obveze

– Obveze prema
dobavljačima

– Kratkoročne
financijske obveze

– Ostale kratkoročne
obveze

F) Odgođeno plaćanje
troškova i prihod budućeg razdoblja

Ukupno pasiva

IZVANBILANČNE STAVKE

*3. Račun dobiti
i gubitka dioničkog društva*

PRIHODI

A) Prihodi

– Prihodi od prodaje u
zemlji

– Prihodi od prodaje u
inozemstvu

– Ostali prihodi

B) Financijski prihodi

– Pozitivne tečajne
razlike

– Kamate i ostali
financijski prihodi

C) Izvanredni prihodi

UKUPNO PRIHODI

RASHODI

D) Promjene u zalihama
gotovih proizvoda i nedovršene proizvodnje

E) Rashodi

– Materijalni troškovi
i troškovi prodane robe

– Troškovi osoblja

– Amortizacija

– Vrijednosno
usklađenje i rezerviranja

– Ostali troškovi iz
osnovne djelatnosti

F) Financijski rashodi

– Negativne tečajne
razlike

– Kamate i ostali
financijski rashodi

G) Izvanredni rashodi

UKUPNO RASHODI

DOBITAK ILI GUBITAK

– Dobit ili gubitak prije
oporezivanja

– Porez na dobit

Dobit ili gubitak nakon
oporezivanja

Manjinski interesi

Neto dobit ili gubitak
skupine

*4. Izvještaj o
novčanom tijeku dioničkog društva*

A) Neto novčani tijek
od poslovnih aktivnosti

– Dobit / gubitak nakon
poreza

– Amortizacija

– Povećanje/smanjenje
vrijednosti zaliha

– Povećanje/smanjenje
potraživanja od kupaca

– Povećanje/smanjenje
ostalih kratkoročnih potraživanja

– Povećanje/smanjenje
plaćenih troškova budućeg razdoblja i nedospjele naplate prihoda

– Povećanje/smanjenje
kratkoročnih obveza prema dobavljačima

– Povećanje/smanjenje
dugoročnih rezerviranja

– Povećanje/smanjenje
odgođenog plaćanja troškova i prihoda budućih razdoblja

– Povećanje/smanjenje
potraživanja za upisani a neuplaćeni kapital i gubitka iznad visine kapitala

– Povećanje/smanjenje
dugoročnih potraživanja

– Povećanje/smanjenje
kratkotrajne financijske imovine

– Povećanje/smanjenje
ostalih dugoročnih obveza

– Povećanje/smanjenje
ostalih stavki

B) Neto novčani tijek
od investicijskih aktivnosti

– Kupnja materijalne i
nematerijalne dugotrajne imovine

– Stjecanje podružnica

– Stjecanje manjinskih
interesa

– Povećanje/smanjenje
financijske dugotrajne imovine

– Primici od prodaja
materijalne i nematerijalne imovine

– Isplaćene dividende

– Povećanje/smanjenje
ostalih stavki

C) Neto novčani tijek
od financijskih aktivnosti

– Povećanje kapitala
novom emisijom dionica

– Povećanje/smanjenje
dugoročnih obveza s osnove zajmova i kredita

– Povećanje/smanjenje ostalih dugoročnih obveza

– Povećanje/smanjenje kratkoročnih obveza s
osnove zajmova i kredita

– Povećanje/smanjenje ostalih stavki

D) Neto povećanje/smanjenje novčanih sredstava i
novčanih ekvivalenata

E) Novčana sredstva i novčani ekvivalenti na
početku razdoblja

F) Novac i novčani ekvivalenti na kraju
razdoblja

*5. Izvještaj o promjenama temeljnog kapitala
dioničkog društva*

Upisani kapital

Premije na emitirane dionice

Rezerve

Vlastite dionice

Zadržana dobit ili preneseni gubitak

Dobit ili gubitak tekućeg razdoblja

Dividende

Revalorizacijske rezerve

a) revalorizacija nekretnina postrojenja i
opreme

b) revalorizacija
ulaganja

c) ostala
revalorizacija

Ispravak temeljnih
pogreški

Tečajne razlike s
naslova neto ulaganja u inozemni subjekt

Promjene
računovodstvenih politika

Sveukupno kapital i
rezerve

*6. Pojašnjenja i
komentar uprave dioničkog društva*

A) Bilješke:

– podjela dionica

– zarada po dionici

– promjene vlasničke
strukture

– pripajanja i spajanja

– neizvjesnosti (opis
slučajeva kod kojih postoji neizvjesnost naplate prihoda ili mogućih budućih
troškova)

B) Pojašnjenja uprave

– rezultati poslovanja

– prihodi po
djelatnostima

– opis proizvoda ili
usluga

– operativni i ostali troškovi

– dobit ili gubitak

– likvidnost

– promjene računovodstvenih politika

– pravna pitanja

– ostale napomene

Pravilnik, NN 118/2003-1657